છેલ્લા ઘણા દિવસથી દક્ષિણ ગુજરાતમાં અવિરત વરસાદ પડી રહ્યો છે. વહીવટી તંત્ર સાવચેતીના પગલા લેવા માટે સ્થાનિક અધિકારીઓને સૂચના આપી છે. કલેક્ટર વિભાગ દ્વારા પણ આ અંગે સુરત જિલ્લાના દરેક તાલુકા અને નગરમાં સ્થાનિક તંત્રને સાવચેત રહેવા જણાવ્યું છે. પરંતુ બારડોલીનગરમાં આ બાબતે તંત્ર નિંદ્રાધીન છે. છેલ્લા બે દિવસથી વરસાદ પડી રહ્યો છે. તાપી જિલ્લામાં મંગળવાર અને બુધવાર દરમિયાન સોનગઢ વ્યારા વાલોડ તાલુકામાં વરસાદ નોંધાયો છે. ભારે વરસાદને કારણે મીંઢોળા નદીમાં નવા નીર આવ્યા છે હાલમાં મીંઢોળા નદી બારડોલી નજીક થી બંને કાંઠે વહી રહી છે.આ નદીનું પાણી બારડોલી નગરના કેટલાક નીચાણવાળા વિસ્તારમાં પ્રવેશે તેવી શક્યતા છે મોડી રાત્રે બારડોલી નગરના કોર્ટ સામે આવેલ વિસ્તારમાં પ્રવેશે તેવી શક્યતા છે જોકે દિવસ દરમિયાન બારડોલીમાં માત્ર ફાયર ના અધિકારીઓ અને ટીમ ફરતી જણાઈ હતી .પરંતુ અન્ય અધિકારીઓ તકેદારી રાખવા કે લખવામાં નિષ્ફળ રહ્યા છે. એવી જ રીતે મીંઢોળા ના કિનારે આવેલા નીચાણવાળા વિસ્તારમાં પણ તકેદારી રાખવામાં આવી નથી.